Diari Oficial de la Generalitat Valenciana


Sumari del DOGV 9620, del 19-06-2023 (2023/6830)

Extracte de la Resolució de 9 de juny de 2023, del rector de la Universitat Politècnica de València, per la qual es convoca els V Premis de la càtedra UPV FACSA-FOVASA d'Aigua, Residus i Economia Circular per a premiar els millors Treballs de Final de Grau i Treballs Final de Màster del curs 2022-2023 en l'àmbit de l'Economia Circular de l'Aigua i Residus.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9620

Data del DOGV
:   19-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6830


Data del document
:   13-06-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * distinció honorífica

Extracte de la Resolució de 9 de juny de 2023, del rector de la Universitat Politècnica de València, per la qual es convoca els V Premis de la càtedra UPV FACSA-FOVASA d'Aigua, Residus i Economia Circular per a premiar els millors Treballs de Final de Grau i Treballs Final de Màster del curs 2022-2023 en l'àmbit de l'Economia Circular de l'Aigua i Residus. [2023/6830]  
BDNS (identif.): 703081.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/703081).  
  
Primer. Persones beneficiàries  
Podran participar els estudiants de la Universitat Politècnica de València.   
Els sol·licitants d'aquests premis han de complir, al final del termini de sol·licitud, els següents requisits:  
- Haver defensat el TFM o TFG en el curs 2022-2023 a la Universitat Politècnica de València.  
- El tema del TFG o TFM presentat estiga relacionat amb el tema de gestió i/o tractament de l'aigua o residus en l'àmbit de l'economia circular.  
  
Segon. Objecte  
L'objecte d'aquesta convocatòria és premiar 2 Treballs Fi de Grau (TFG) i 2 Treballs Fi de Màster (TFM) relacionats amb el tema de gestió de l'aigua i els residus en l'àmbit de l'economia circular. Aquests treballs, defensats en el curs 2022-2023, han d'acreditar el compliment dels requisits estipulats en les presents bases reguladores del procediment.  
  
Tercer. Bases reguladores  
Accessibles en pàgina web de la càtedra UPV FACSA-FOVASA http://www.upv.es/contenidos/FAC-FOV/   
  
Quart. Quantia  
S'establixen un total de quatre premis:  
- Dos premis de 500 € per a la modalitat Millor Treball Fi de Grau.  
  
- Dos premis de 800 € per a la modalitat Millor Treball Fi de Màster.  
La dotació econòmica dels premis estarà subjecta a la corresponent retenció que estableix la normativa vigent.  
  
Quint. Termini de presentació de sol·licituds  
El termini de presentació de sol·licituds estarà obert a partir de l'endemà de la publicació de l'extracte d'aquesta Resolució en el Diari Oficial de la Generalitat Valenciana i finalitzarà el dia 31 d'octubre de 2023.  
  
València, 13 de juny de 2023.- El rector de la Universitat Politècnica de València: José Esteban Capilla Romá.